Norma nr. 9/2010
privind sistemul de raportare contabilă la 30 iunie 2010 a entităţilor autorizate, reglementate şi supravegheate de Comisia de Supraveghere a Sistemului de Pensii Private

Norma a fost aprobată de către Consiliul CSSPP în şedinţa din data de 27 iulie 2010 şi a fost transmisă spre publicare în Monitorul Oficial al României, Partea I

În temeiul dispoziţiilor art. 16, art. 21, art. 22, art. 23 lit. b),  f) şi  g) şi art. 24 lit. o)  din Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, aprobată cu modificări şi completări prin Legea nr. 313/2005,
având în vedere prevederile art. 15 alin. (6) din Legea nr. 204/2006 privind pensiile facultative, cu modificările şi completările ulterioare, şi ale art. 57 alin. (6) din Legea nr. 411/2004 privind fondurile de pensii administrate privat, republicată, cu modificările şi completările ulterioare,
Comisia de Supraveghere a Sistemului de Pensii Private, denumită în continuare Comisie, emite prezenta normă.

CAPITOLUL I
Dispoziţii generale

Art. 1. - Prezenta normă stabileşte sistemul de raportare contabilă la 30 iunie 2010 a entităţilor autorizate, reglementate şi supravegheate de Comisie.
Art. 2. - Prezenta normă se aplică de către următoarele categorii de entităţi: 
a) societăţi de pensii înfiinţate potrivit prevederilor legale în vigoare; 
b) fonduri de pensii facultative şi fonduri de pensii administrate privat, denumite în continuare fonduri de pensii private; 
c) administratori de fonduri de pensii facultative care sunt societăţi de asigurare sau societăţi de administrare a investiţiilor, pentru activitatea de administrare a fondurilor de pensii facultative; 
d) brokeri de pensii private. 
Art. 3. - (1) Raportările contabile la 30 iunie 2010 se întocmesc în conformitate cu prevederile Legii contabilităţii nr. 82/1991, republicată şi cu prevederile Normei nr. 14/2007 privind reglementările contabile conforme cu Directiva a IV-a a Comunităţilor Economice Europene aplicabile entităţilor autorizate, reglementate şi supravegheate de Comisia de Supraveghere a Sistemului de Pensii Private, aprobată prin Hotărârea Comisiei de Supraveghere a Sistemului de Pensii Private nr. 37/2007, cu modificările şi completările ulterioare. 
(2) Entităţile prevăzute la art. 2 completează formularele de raportare contabilă la 30 iunie 2010, în lei, folosind planul de conturi aplicabil fiecărei categorii de entităţi, conform reglementărilor contabile specifice. 
Art. 4. – Termenii şi expresiile utilizate în prezenta normă au semnificaţiile prevăzute la art. 2 din Legea nr. 204/2006 privind pensiile facultative, cu modificările şi completările ulterioare, denumită în continuare Legea nr. 204/2006 şi la art. 2 din Legea nr. 411/2004 privind fondurile de pensii administrate privat, republicată, cu modificările şi completările ulterioare, denumită în continuare Legea nr. 411/2004.

CAPITOLUL II
  Sistemul de raportare contabilă la 30 iunie 2010

Art. 5. – (1) Raportările contabile la 30 iunie 2010 ale entităţilor prevăzute la art. 2 trebuie să ofere o imagine reală a activelor, datoriilor, poziţiei financiare, precum şi a rezultatului acestora.
(2) Raportările contabile la 30 iunie 2010 ale entităţilor prevăzute la art. 2 se semnează de către administratorul acestora sau persoana care asigură conducerea entităţii şi de către: 
a) directorul economic, contabilul-şef sau persoana împuternicită să îndeplinească această funcţie, potrivit legii, sau 
b) persoanele fizice sau juridice, cu care s-au încheiat contracte de prestări de servicii, autorizate potrivit legii, membre ale Corpului Experţilor Contabili şi Contabililor Autorizaţi din România, potrivit legii. 
Art. 6. – (1) Raportările contabile la 30 iunie 2010 ale entităţilor prevăzute la art. 2 se întocmesc  pe baza ultimei balanţe de verificare a conturilor sintetice la 30 iunie 2010, în concordanţă cu balanţele de verificare ale conturilor analitice, după înregistrarea cronologică şi sistematică a operaţiunilor evidenţiate în documente justificative.
(2) Totalul rulajelor şi totalul soldurilor analitice rezultate din balanţa de verificare a conturilor analitice trebuie să corespundă cu totalul rulajelor şi totalul soldurilor sintetice rezultate din balanţa de verificare a conturilor sintetice.
(3) În cazul operaţiunilor contabile pentru care nu se întocmesc documente justificative, înregistrările în contabilitate se fac pe bază de note de contabilitate, în conformitate cu prevederile legislaţiei  în vigoare.
(4) În cazul stornărilor, pe documentul iniţial se menţionează numărul şi data notei de contabilitate prin care s-a efectuat stornarea operaţiunii, iar în nota de contabilitate de stornare se menţionează documentul, data şi numărul de ordine a operaţiunii care face obiectul stornării. 
(5) Corectarea înregistrărilor făcute în contabilitate se face numai pe baza notelor de contabilitate întocmite în acest scop. 
(6) Înregistrările în contabilitate se fac cronologic, prin respectarea succesiunii documentelor după data de întocmire sau de intrare a acestora în entitate şi sistematic, în conturi contabile sintetice şi analitice.
Art. 7. – În cazul atragerii răspunderii pentru însuşirea şi aplicarea corectă a prevederilor reglementărilor contabile aplicabile, pentru elaborarea şi adaptarea corespunzătoare a programelor informatice utilizate pentru prelucrarea datelor financiar-contabile şi pentru exactitatea şi realitatea datelor care sunt prelucrate, respectiv înregistrate în contabilitate şi înscrise în raportările contabile la 30 iunie 2010, sunt aplicabile dispoziţiile art. 10 alin. (1) şi (4) din Legea contabilităţii, republicată.

CAPITOLUL III
Prevederi privind sistemul de raportare contabilă la 30 iunie 2010 
pentru societăţile de pensii

Art. 8. –  Societăţile de pensii trebuie să întocmească pentru propria lor activitate raportări contabile la 30 iunie 2010.
Art. 9. – (1) Dosarul raportărilor contabile la 30 iunie 2010 ale unei societăţi de pensii trebuie să cuprindă:
a) raportările contabile – pe suport hârtie, semnate şi ştampilate şi în format electronic; 
b) raportul administratorului - pe suport de hârtie, semnat şi ştampilat; 
c) balanţa de verificare a conturilor sintetice - pe suport de hârtie, semnată şi ştampilată pe fiecare pagină.
(2)  Raportările contabile prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii , conform anexei nr. A1; 
b) Contul de profit şi pierdere, conform anexei nr. A2; 
c) Date informative, conform anexei nr. A3; 
(3) Conţinutul minim al raportului prevăzut la alin. (1) lit. b) cuprinde:
a) date privind identificarea administratorului, conducerea, organizarea şi funcţionarea acestuia, organigrama entităţii cu specificarea numărului de persoane alocate fiecărui department, valabile la data de 30 iunie 2010; 
b) analiza financiară a activelor, datoriilor, capitalurilor proprii, veniturilor şi cheltuielilor proprii administratorului pentru activitatea de administrare a fondurilor de pensii;
c) date privind identificarea fondului de pensii private, depozitarul şi auditorul acestuia; 
d) numărul de participanţi la fondul de pensii private şi valoarea contribuţiilor brute încasate;
e) analiza respectării regulilor de investire conţinute în declaraţia privind politica de investiţii, modificările survenite şi motivele care au determinat eventualele modificări;
f) managementul riscului; 
g) conformitatea cu legislaţia şi reglementările interne ale societăţii în efectuarea operaţiunilor societăţii.
Art. 10. – (1) Societăţile de pensii depun la Comisie raportările contabile la 30 iunie 2010, până la data de 15 august 2010, astfel:
a) în format electronic, prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie, componentele dosarului raportărilor contabile la 30 iunie 2010, prevăzute la art. 9, semnate şi ştampilate, conform legii. 
(2) Fac obiectul publicării pe pagina de web proprie societăţii de pensii, până la data de 20 august 2010, raportările contabile la 30 iunie 2010.
Art. 11. –  Pentru asigurarea informaţiilor destinate sistemului instituţional al statului, societăţile de pensii trebuie să depună la unităţile teritoriale ale Ministerului Finanţelor Publice raportările contabile la 30 iunie 2010, conform legislaţiei în vigoare.

CAPITOLUL IV
Prevederi privind sistemul de raportare contabilă la 30 iunie 2010
pentru fondurile de pensii private

Art. 12. –  Administratorii de fonduri de pensii facultative şi/sau fonduri de pensii administrate privat trebuie să întocmească raportări contabile la 30 iunie 2010 pentru fiecare fond de pensii administrat privat şi/sau pentru fiecare fond de pensii facultative pe care îl administrează
Art. 13. – (1) Dosarul raportărilor contabile la 30 iunie 2010 ale unui fond de pensii private trebuie să cuprindă:
a) raportările contabile, pe suport hârtie, semnate şi ştampilate şi în format electronic.; 
b) balanţa de verificare a conturilor sintetice - pe suport de hârtie, semnată şi ştampilată pe fiecare pagină.
(2) Raportările prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii, conform anexei nr. B1; 
b) Situaţia veniturilor şi cheltuielilor, conform anexei nr. B2; 
(3) Coordonatorul direcţiei de audit intern are obligaţia de a întocmi un raport privind acţiunile de audit intern desfăşurate până la 30 iunie 2010 cu privire la activitatea de administrare a fondului/fondurilor de pensii private, din care să reiasă constatările şi recomandările acestuia, precum şi modul de implementare a recomandărilor respective.
(4) Raportul semestrial prevăzut la alin. (3) se transmite Comisiei, până în data de 15 august 2010, pe suport hârtie, o dată cu raportările contabile semestriale.
Art. 14. – (1) Pentru fiecare fond de pensii privat, administratorul acestuia depune la Comisie raportările contabile la 30 iunie 2010, până la data de 15 august 2010, astfel:
a) în format electronic, prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie, componentele dosarului raportărilor contabile la 30 iunie 2010, aşa cum sunt prevăzute la art. 13, semnate şi ştampilate, conform legii. 
(2) Pentru fiecare fond de pensii private, administratorii trebuie să publice pe pagina de web proprie administratorului de fonduri de pensii private, până la data de 20 august 2010, raportările contabile la 30 iunie 2010.

CAPITOLUL V
Prevederi privind sistemul de raportare contabilă la 30 iunie 2010
pentru administratorii fondurilor de pensii facultative care sunt societăţi de administrare a investiţiilor sau societăţi de asigurări

Art. 15. –  Administratorii de fonduri de pensii facultative, prevăzuţi la art. 2 lit. c), au obligaţia să trebuie să întocmească raportări contabile la 30 iunie 2010, denumite în continuare raport financiar semestrial.
Art. 16. – (1) Dosarul raportului financiar semestrial privind fondurile de pensii facultative cuprinde două seturi de informaţii: 
a) raportările contabile la 30 iunie 2010 specifice activităţii de administrare a fondurilor de pensii, însoţite de balanţa de verificare a conturilor sintetice, specifică numai activităţii de administrare de fonduri de pensii - pe suport de hârtie, semnate şi ştampilate şi în format electronic; 
b) raportul administratorului - pe suport de hârtie, semnat şi ştampilat; 
c) un exemplar al raportărilor contabile la 30 iunie 2010 şi balanţa de verificare sintetică, întocmită conform reglementărilor contabile emise de Comisia de Supraveghere a Asigurărilor sau, după caz, de Comisia Naţională a Valorilor Mobiliare - pe suport de hârtie, semnate şi ştampilate; 
(2) Raportările prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii, conform anexei nr. C1; 
b) Situaţia veniturilor şi cheltuielilor, conform anexei nr. C2. 
(3) Pentru conţinutul minim al raportului prevăzut la alin. (1) lit. b) se aplică prevederile art. 9 alin. (3).
Art. 17. –  Raportul financiar semestrial se depune la Comisie până la data de 15 august 2010, astfel:
a) în format electronic, prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie, componentele dosarului prevăzute la art. 16, semnate şi ştampilate, conform legii. 

CAPITOLUL VI
Prevederi privind sistemul de raportare contabilă la 30 iunie 2010 
pentru brokerii de pensii private

Art. 18. – (1) Brokerii de pensii private trebuie să întocmească pentru propria lor activitate raportări contabile la 30 iunie 2010.
Art. 19. – (1) Dosarul raportărilor contabile la 30 iunie 2010 ale unui broker de pensii trebuie să cuprindă:
a) raportările contabile – pe suport de hârtie, semnate şi ştampilate şi în format electronic; 
b) balanţa de verificare a conturilor sintetice - în format de hârtie, semnată şi ştampilată pe fiecare pagină.
(2)  Raportările contabile prevăzute la alin. (1) lit. a) trebuie să cuprindă:
a) Situaţia activelor, datoriilor şi capitalurilor proprii, conform anexei nr. A1; 
b) Contul de profit şi pierdere, conform anexei nr. A2; 
c) Date informative, conform anexei nr. A3; 
Art. 20. – Brokerii de pensii private depun la Comisie raportările contabile la 30 iunie 2010, până la data de 15 august 2010, astfel:
a) în format electronic, prin aplicaţia CSSPP-FRP. Aplicaţia şi instrucţiunile de utilizare sunt prezentate în pagina web a Comisiei, respectiv https://w3.csspp.ro/itbox/.
b) pe suport de hârtie, componentele dosarului raportărilor contabile la 30 iunie 2010, prevăzute la art. 19, semnate şi ştampilate, conform legii. 
Art. 21. –  Pentru asigurarea informaţiilor destinate sistemului instituţional al statului, brokerii de pensii private trebuie să depună la unităţile teritoriale ale Ministerului Finanţelor Publice raportările contabile la 30 iunie 2010, conform legislaţiei în vigoare.

CAPITOLUL VII
Instrucţiuni aplicabile entităţilor care nu au avut activitate

Art. 22. -  Entităţile autorizate, reglementate şi supravegheate de Comisie, care nu au desfăşurat activitate de la începutul exerciţiului financiar până la sfârşitul perioadei de raportare, nu întocmesc raportări contabile semestriale, acestea urmând să depună la Comisie, până la data de 15 august 2010, o declaraţie pe propria răspundere care să cuprindă cel puţin următoarele date de identificare, astfel:
a) Pentru administratorii de fonduri de pensii care sunt societăţi de pensii, societăţi de asigurări şi societăţi de administrare a investiţiilor, precum şi pentru brokerii de pensii private: (i) denumirea completă, conform certificatului de înregistrare al administratorului la Oficiul Naţional al Registrului Comerţului; (ii) adresa completă şi numărul de telefon; (iii) numărul de înregistrare la Oficiul Naţional al Registrului Comerţului; (iv) codul unic de înregistrare; (v) capitalul social.
b) Pentru fondurile de pensii facultative şi fondurile de pensii administrate privat: (i) denumirea completă; (ii) numărul de înregistrare în Registrul Comisiei, conform autorizaţiei de funcţionare; (iii) o menţiune cu privire la faptul că fondul nu a încasat contribuţii. 

CAPITOLUL VIII
Dipoziţii finale

Art. 23. – Entităţile prevăzute la art. 2 depun dosarul raportărilor contabile la 30 iunie 2010 la registratura Comisiei sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili.
Art. 24. - Termenele prevăzute de prezenta normă care expiră într-o zi de sărbătoare legală sau într-o zi nelucrătoare se prelungesc până la sfârşitul următoarei zile lucrătoare.
Art. 25. – Entităţile prevăzute la art. 2 au obligaţia de a asigura concordanţa dintre datele operaţionale, documentele justificative şi informaţiile prezentate în raportările contabile. 
Art. 26. – (1) Constituie contravenţii următoarele fapte:
a) neîntocmirea raportărilor contabile semestriale;
b) neîntocmirea raportului prevăzut la art. 15;
c) netransmiterea, transmiterea cu întârziere sau transmitere a documentelor prevăzute la art. 9, art. 13, art. 16 şi art. 19, cu date sau informaţii eronate către Comisie;  
d) nerespectarea prevederilor referitoare la termenul de publicare pe pagina proprie de web a informaţiilor, prevăzut la art. 10 alin. (2) şi art. 14 alin. (2).
(2) Săvârşirea de către entităţile prevăzute la art. 2 a vreuneia din faptele prevăzute la alin. (1) se sancţionează conform prevederilor art. 38 lit. c), art. 120 alin. (1), art. 121 alin. (2) – (11) din Legea nr. 204/2006, şi respectiv, art. 81 alin. (1) lit. c), art. 140 alin. (1), art. 141 alin. (2) – (11 din Legea nr. 411/2004.
Art. 27. – Anexele A1, A2, A3, B1, B2, C1 şi C2 fac parte integrantă din prezenta normă.

PARTEA I
FORMULARISTICA NECESARĂ PROGRAMULUI DE ASISTENŢĂ

ANEXA nr.1 

NOMENCLATOR - FORME DE PROPRIETATE
___________________________________________________________
Codul Denumirea
_______________________________________________________ ___
10 PROPRIETATE DE STAT
11 Regii autonome
12 Societăţi comerciale cu capital integral de stat
13 Alte unităţi economice de stat netransformate în societăţi comerciale sau regii autonome
14 Companii şi societăţi naţionale
20 PROPRIETATE MIXTĂ (cu capital de stat şi privat)
PROPRIETATE MIXTĂ (cu capital de stat - sub 50%)
21 Societăţi comerciale cu capital de stat autohton şi de stat străin
22 Societăţi comerciale cu capital de stat şi privat autohton şi străin
23 Societăţi comerciale cu capital de stat şi privat autohton
24 Societăţi comerciale cu capital de stat şi privat străin
PROPRIETATE MIXTĂ (cu capital de stat - 50% şi peste 50%)
25 Societăţi comerciale cu capital de stat autohton şi de stat străin
26 Societăţi comerciale cu capital de stat şi privat autohton şi străin
27 Societăţi comerciale cu capital de stat şi privat autohton
28 Societăţi comerciale cu capital de stat şi privat străin
30 PROPRIETATE INDIVIDUALĂ - PRIVATĂ
(cu capital: privat autohton, privat autohton şi străin, privat străin, societăţi agricole)
31 Societăţi comerciale în nume colectiv
32 Societăţi comerciale în comandită simplă
33 Societăţi comerciale în comandită pe acţiuni
34 Societăţi comerciale pe acţiuni
35 Societăţi comerciale cu răspundere limitată
36 Societăţi agricole
37 Societăţi comerciale cu capital de stat, privatizate în cursul anului 2010
40 PROPRIETATE COOPERATISTĂ
41 Cooperative de consum
42 Cooperative meşteşugăreşti
43 Cooperative şi asociaţii agricole netransformate
44 Cooperative de credit
50 PROPRIETATE OBŞTEASCĂ (societăţi comerciale apaţinând organizaţiilor şi instituţiilor politice şi obşteşti)

PARTEA A II-A
CORELAŢII DE VERIFICARE DIN CADRUL FORMULARELOR 
ŞI ÎNTRE FORMULARE

I. Corelaţiile din cadrul formularelor din raportările contabile la 30 iunie 2010

SITUATIA ACTIVELOR, DATORIILOR SI CAPITALURILOR PROPRII
(cod 10)

Rd.06 = rd.01 la 05						col.1 şi 2 
Rd.11 = rd.07 la 10						col.1 şi 2
Rd.18 = rd.12 la 17						col.1 şi 2
Rd.19 = rd.06 + 11 + 18					col.1 şi 2
Rd.22 = rd.20 +21						col.1 şi 2
Rd.28 = rd.23 la 27						col.1 şi 2
Rd.31 = rd.29 + 30						col.1 şi 2
Rd.33 = rd.22 + 28 + 31 +32					col.1 şi 2
Rd.43 = rd.35 la 42						col.1 şi 2
Rd.44 = rd.33 + 34 – 43 -59.2					col.1 şi 2	
Rd.45 = rd.19 + 44 -59.1 					col.1 şi 2
Rd.54 = rd.46 la 53						col.1 şi 2
Rd.58 = rd.55 la 57						col.1 şi 2
Rd.59 = rd.59.1 + 59.2					col.1 şi 2
Rd.62 = rd.60 + 61						col.1 şi 2
Rd.70 = rd.65 la 69					            col.1 şi 2
Rd.79 = rd.62 + 63 + 64 + 70 – 71 + 72 – 73 +74 – 75 + 76 – 77 – 78        col.1 şi 2 

CONTUL DE PROFIT SI PIERDERE (cod 20)
    
Rd.01 >= 0						            col.1 şi 2 
Rd.01 = rd.02 + 03						col.1 şi 2 
Rd.06 = rd.01 + 04 + 05					col.1 şi 2
Rd.07 = rd.08 la 10						col.1 şi 2
Rd.11 = rd.12 + 13						col.1 şi 2
Rd.14 = rd.15 - 16						col.1 şi 2
Rd.17 = rd.18 - 19						col.1 şi 2
Rd.20 = rd.21 la 23						col.1 şi 2
Rd.24 = rd.25 – rd.26  					col.1 şi 2
Rd.27 = rd.07 + 11 + 14 + 17 + 20 + 24			col.1 şi 2
Rd.28 = if(rd.06>27,rd. 06 – 27,0)            			col.1 şi 2
Rd.29 = if (rd.27>=06,rd. 27 – 06,0)      			col.1 şi 2	
Rd.32 >= rd.33                          				col.1 şi 2
Rd.34 >= rd.35                          				col.1 şi 2
Rd.37 = rd.30 + 32 + 34 + 36 				col.1 şi 2
Rd.38 = rd.39 - 40						col.1 şi 2
Rd.41 >= rd.42					            col.1 şi 2
Rd.44 = rd.38 + 41 + 43					col.1 şi 2
Rd.45 = if(rd.37>44, rd. 37 – 44,0)              			col.1 şi 2
Rd.46 = if (rd.44>=37,rd. 44 – 37,0)      			col.1 şi 2
Rd.47 = rd.06 + 37 – 27 – 44,                                                 col.1 şi 2
              dacă rd.06 + 37 – 27 – 44 >= 0
Rd.48 = rd.27 + 44 – 06 – 37,				 	col.1 şi 2
              dacă rd.06 + 37 – 27 – 44 < 0
Rd.51 = if(rd.49>50, rd.49– 50,0)         		            col.1 şi 2
Rd.52 = if(rd.50>=49, rd.50–49,0)                                	col.1 şi 2
Rd.53 = rd.06 + 37 + 49					col.1 şi 2
Rd.54 = rd.27 + 44 + 50					col.1 şi 2
Rd.55 = if(rd.53>54, rd. 53 – 54, 0)                                        col.1 şi 2
Rd.56 = if (rd.54>=53, rd. 54 – 53,0)                                     col.1 şi 2
Rd.58 = if(rd.55>=57, rd.55-57,0)			            col.1 şi 2
Rd.59 = if(rd.57>55 şi rd.56=0,rd. 57– 55,0)                         col.1 şi 2
Rd.59 = if(rd.56+57>0 şi rd.55=0,rd.56+57,0)                       col.1 şi 2 

DATE INFORMATIVE (cod 30)

    Rd. 01+02 = 1                                                 (col. 1)

    Totaluri pe orizontala:
    Col. 1 = col. 2 + 3 (se repeta de la rd.03 la 22)

    Totaluri pe verticala:
    Rd. 03 = rd. 04 + 08 + 14 la 18 + 22            (col. 1, 2 şi 3)
    Rd. 04 = rd. 05 la 07                                     (col. 1, 2 şi 3)
    Rd. 08 = rd. 09 la 13                                     (col. 1, 2 şi 3)
    Rd. 18 = rd. 19 la 21                                     (col. 1, 2 şi 3)

    Rd. 24 >= Rd.25                                               (col.1)
    Rd. 26 >= Rd.27                                               (col.1)
    Rd. 28 >= Rd.29                                               (col.1)

    Rd. 31 = rd. 32 la 34                                     (col. 1 şi 2)
    Rd. 35 = rd. 36 + 42                                      (col. 1 şi 2)
    Rd. 36 = rd. 37 la 41                                     (col. 1 şi 2)
    Rd. 42 = rd. 43 + 44                                      (col. 1 şi 2)
    Rd. 50 = rd. 51 la 55                                     (col. 1 şi 2)
    Rd. 57 = rd. 58 + 59                                      (col. 1 şi 2)
    Rd. 60 = rd. 61 + 62                                      (col. 1 şi 2)
    Rd. 63 = rd. 64 + 65                                      (col. 1 şi 2)
    Rd. 66 = rd. 67+70+73+76+79+82+83+86 la 90  (col. 1 şi 2)
    Rd. 67 = rd. 68 + 69                                      (col. 1 şi 2)
    Rd. 70 = rd. 71 + 72                                      (col. 1 şi 2)
    Rd. 73 = rd. 74 + 75                                      (col. 1 şi 2)
    Rd. 76 = rd. 77 + 78                                      (col. 1 şi 2)
    Rd. 79 = rd. 80 + 81                                      (col. 1 şi 2)
    Rd. 83 = rd. 84 + 85                                      (col. 1 şi 2)
    Rd. 91 = rd. 92 la 94                                     (col. 1 şi 2)

II. Corelaţiile dintre formularele de raportare contabilă la 30.06.2010

Corelaţiile conţin membri de forma FF.RR.C unde: 
FF = cod formular, 
RR = nr. rând, 
C = nr. coloană

1.Corelaţii între F10 şi F20
 
Profit
10.76.2. = 20.58.2 

Pierdere
10.77.2 = 20.59.2

2.Corelaţii între F10 şi F30
 
Profit
10.76.2. = 30.01.2 

Pierdere
10.77.2 = 30.02.2

10.43.2 + 10.54.2 >= 30.03.1

3. Corelaţii între F20 si F30

 20.21.1 >= 30.95.1
 20.21.2 >= 30.95.2

NOTĂ INFORMATIVĂ

Pentru a se putea respecta cerinţele aplicaţiei informatice BILANŢ, la preluarea datelor şi verificarea corelaţiilor trebuie să ţineţi seama de următoarea corespondenţă între rândurile formularului cod F10:

Rând				Rând 
din formularul cod F10,	              din formularul cod F10,
aşa cum apare în		              aşa cum apare în
formularele elaborate de                          aplicaţia informatică
C.S.S.P.P.		                                    
------------------------------------------------------------------------------------
01 					10
02 					20
…					…
…					…
58					580
59 					590
59.1 				591
59.2 				592
60 					600
61					610
…					…
…					…
79	790